ইতালি থেকে রেমিট্যান্স পাঠিয়ে সম্মাননা পেলেন ৫ প্রবাসী
ইতালি থেকে ‘বৈধপথে সর্বোচ্চ রেমিট্যান্স’ পাঠিয়ে বাংলাদেশ দূতাবাসের সম্মাননা পেয়েছেন ৫ প্রবাসী।২০২২ এর জুলাই থেকে ২০২৩ এর জুন পর্যন্ত সময়সীমায় ব্যক্তি ও প্রতিষ্ঠান এ দুই ক্যাটেগরিতে এ সম্মাননা দেওয়া হয়। সম্মাননাপ্রাপ্তরা হলেন- উদ্দিন জিয়া, মো. মাহফুজুল হক, মো. ওমর ফারুক, মেহনাস তাবাসসুম ও নিবাশ চক্রবর্তী।মঙ্গলবার দেশটির রাজধানী রোমে বাংলাদেশ দূতাবাসের হলরুমে তাদের হাতে সম্মাননা সনদ ও পদক তুলে দেওয়া হয়।এ উপলক্ষ্যে দূতাবাস আয়োজিত আলোচনা সভায় সভাপতিত্ব করেন রাষ্ট্রদূত মনিরুল ইসলাম।তিনি বলেন, “দেশের অর্থনৈতিক উন্নয়নে প্রবাসীদের গুরুত্ব অনেক। বৈধপথে রেমিট্যান্স পাঠালে দেশ ও নিজের কষ্টার্জিত অর্থের নিরাপত্তা নিশ্চিত থাকে।”
সরকারের নির্দেশে প্রবাসীদের জন্য পেনশন স্কিম চালু, বিদেশে বসে জাতীয় পরিচয়পত্র ও পাসপোর্ট সংক্রান্ত সমস্যা সমাধানে দূতাবাস কাজ করে যাচ্ছে বলে জানান রাষ্ট্রদূত। সম্মাননা পাওয়ার অনুভূতি জানিয়ে প্রবাসী উদ্দিন জিয়া বলেন, “বিদেশে বসে আমাদের কষ্টার্জিত অর্থ যেন বাংলাদেশে থাকা নিজ পরিবারের কাছে নিরাপদে পৌঁছাতে পারে, এজন্য আমরা সবাই বৈধভাবে রেমিট্যান্স পাঠাবো। এতে নিজেরা ও দেশ লাভবান হবে।” ২০১৯ সালে চালু হওয়া এ সম্মাননা প্রতি বছর ১৮ ডিসেম্বর ‘আন্তর্জাতিক অভিবাসী দিবসে’ দেওয়ার কথা থাকলেও এবার বিলম্ব হয় বলে জানায় দূতাবাস কর্তৃপক্ষ।

২০২২ এর জুলাই থেকে ২০২৩ এর জুন পর্যন্ত সময়সীমায় ব্যক্তি ও প্রতিষ্ঠান এ দুই ক্যাটেগরিতে এ সম্মাননা দেওয়া হয়।